Jernbane i Bahrain

Per 2010 har Bahrain ingen jernbanenettverk, men det eksisterer planer om å bygge et jernbanenett som vil forbinde alle landene i Den persiske gulf. Dette vil blant annet lette trafikken som i dag skaper lange køer på landets veier. Kadhim Abdullatif, sjef for trafikkplanlegging og studier ved departementets direktorat for samferdel, sa under en jernbanekonferanse i Dubai i mai 2009 at Bahrain ser for seg å bygge et nettverk på 184 km i tre faser frem til 2030, da befolkningen forventes å dobles til to millioner. Bahrains planlagte jernbane vil omfatte lette tog, énskinnebaner, trikksystem og andre systemer.

 Eksterne lenker 
  $8.12bn Bahrain rail plan study expected next year



en:Transport in Bahrain#Railways